JUMAL KÕNELEB
Tere tulemast meie seltsi! Selles saatesarjas me räägime
Jumala hääle kuulamisest ja oleme seda ka harjutanud.
Kõige rohkem räägib Jumal meiega oma Sõnas ehk Piiblis.
Kui sa veel ei teadnud, siis Sõna ütleb, et Jumal on hea Jumal.
Jumal on hea Jumal.
Apostel Johannes nägi kolm aastat Jeesuse tegusi ja sõnumit ja võttis
selle kokku 1. Johannese 1:5 "Ja see on see sõnum, mida me oleme
kuulnud Temalt ja kuulutame teile: Jumal on valgus, ja Temas ei ole
mingit pimedust." Jumalas pole siis mingit pimedust.
Täna jätkame ja räägime tervenemisest.
Haigus toob su ellu pimedust. Kuna Jumalas pole pimedust,
siis Ta ei soovi, et oleksime haiged.
Julge väide. Piibel ütleb tõesti nii.
Piibel õpetab, et Jumala tahe on tervenemine. Alati.
Jumala tahe on alati tervenemine.
Meie saime õiget õpetust selle kohta - no kust te seda saite?-
Piiblist. Hakkasime uurima,
mida Piibel tegelikult räägib tervenemisest ja leidsime
vaid ühe tõe - Jumal tahab meid tervendada.
See innustas meid astuma kõigi valeõpetuste vastu ja valede
arusaamade vastu, mille järgi Jumal vahetevahel soovib,
et oleksime haiged ja et Tema tahet või iial teada.
Me võime teada Jumala tahet! Ta on kirjutanud oma tahte Sõnasse.
Piiblis on kirjas kõik, mida Jumal tahab kõigis meie eluvaldkondades.
Lugesin imelise kirjakoha 3.Johannese 1:2 "Armas, soovin
sulle, et kõigis asjus sinu käsi käiks hästi ja sa oleksid terve,
nõnda, nagu su hingegi lugu on hea!"
Jumal soovib, et meil läheks hästi ja oleksime terved ning
et meie hingegi lugu oleks hea.
Imeline Sõna! Vahel tundub liigagi hea, aga see on Jumala tahe!
Kas pole? On imeline, et võime teada,
milline on Jumala tahe. Me ei pea olema teadmatuses.
Piiblit uurides ja lugedes võime lugeda, mida Ta ütleb ja mõtleb.
Siin leidub vastus. Vägev!
Täiesti tavaline inimene, nagu mina võib lugeda ja leida,
mis on Jumala tahe. See on nii innustav!
Kui taipad, et need sõnad polegi aegunud, räägitud ammu ja
enam ei kehti, vaid Jumal on sama eile, täna ja igavesti.
See, mida Ta on rääkinud varem, see käib ka minu elu kohta,
tänapäeval. See käib mu pereelu, tööelu, laste, abielu kohta.
Ma saan siit abi igal elualal. Võimas, et see Sõna toimib!
Sõnas väljendub Jumala tahe ja Sõnas räägitakse,
kuidas Sõna saab elavaks. Kuidas võtta see Sõna oma ellu,
mida me peame tegema. See on hea elu käsiraamat.
Me leiame Piiblist näiteid, eeskujusid, kes on kuulnud,
mida Jumal ütleb ja teinud selle järgi.
Ja see, mida Jumal lubas, ongi juhtunud.
Vaadates ja matkides neid eeskujusi tehes samamoodi nagu need inimesed
tegid koos Jeesusega, saame samasuguseid tulemusi.
Seda oleme Janiga teinud. Oleme sellised naljakad ja
lapsemeelsed kristlased. Võtsime seda Sõna tõsiselt.
Hakkasime selle järgi tegema. Jumal hakkas tegema meile samu
imesi, mida Ta tegi Piiblis. See on võimas!
Viimati rääkisime, et usk tuleb Sõnast. Piibel ütleb, et usk tuleb
kuuldust ja kuuldu Kristuse Sõna kaudu.
Millise asjaga oma usuelus võitled, olgu tervenemine või mõni teine asi,
kui soovid, et usk kasvaks, pole muud võimalust kui hakata
Sõna lugema.
Usk tuleb kuuldust. Nagu viimati rääkisime -
ootamine ei aita, pikk paast või palvetamine ei aita.
Usk tuleb kuuldust ja kuuldu Kristuse Sõna kaudu.
Väga lihtne. Usk tuleb. Usk võib tulla.
Usku võib juurde saada.
See on imeline ja mulle nii oluline.
Kergesti võib tekkida küsimus, kas mul on ikka piisavalt usku?
Kas ma suudan vastu võtta?
Lihtne on teada, et Jumal on hea ja teadagi - võib mind tervendada.
Tean õigupoolest ka, et Ta tahab mind tervendada.
Aga kas ma oskan seda vastu võtta?
Siis on hea teada, et usk, mida on vaja ime vastuvõtmiseks,
võib tulla. Võin seda juurde saada. See võib mulle tulla.
Isegi kui mul algul seda polnud, võib see kusagilt tulla.
Minule. Täiesti tavalisele Joyle.
Piibel ütleb: "Usk tuleb kuuldust, kuuldu Kristuse Sõna kaudu."
Siit, Piiblist, usk tulebki! Võtame nüüd ühe näite.
Markuse 5 on imeline lugu naisest, kes oli väga tõsiselt haige.
Võime vaadata teda ja mida ta tegi, võime vaadata, mida Jeesus tegi,
kuidas Jeesus reageeris, mil viisil ta sai terveks?
Tehes samamoodi, võime saada täpselt samasuguse tervise.
Alustame Mk 5:22. "Siis tuleb üks kogudusekoja ülemaid, Jairus nimi,
ja langeb Teda nähes Tema jalge ette maha ja palub Teda väga ning
ütleb: "Mu tütreke on hinge vaakumas; ma palun, et Sa tuleksid
ja paneksid käed tema peale, et ta saaks terveks ning jääks ellu!""
Siin on kogudusekoja ülem Jairus ja tema väike tütar on surivoodil.
Jairusel on suur mure. Ta langeb Jeesuse jalgade ette ja ilmselt
nutab ja palub: "Tule Jeesus ruttu! Tule ja aita mind! Palun!
Pane käed mu tütre peale, et ta saaks terveks!"
Mida Jeesus teeb? "Ja Jeesus läks temaga.
Ja palju rahvast käis Tema järel ja rõhus Ta peale."
Jeesus kiirustas koos Jairusega.
Kõik see rahvahulk järgnes ja oli ehk kuulnud, et Jeesus
tervendab selle tüdruku. Lähme temaga koos!
Arvatavasti ei pidanud Jeesus seal mingit tervenemiskosolekut
ega jutlustanud neile.
Ta oli lihtsalt Jairuse koju minemas.
Kujutan ette, et Ta ehk küsis Taevaisalt, mida teha ja
kuidas ma selle tüdruku tervendaks? Ta mõtted olid mujal.
"Ja üks naine, kes oli olnud kaksteist aastat veritõves,
ning palju saanud kannatada arstide käes ja ära kulutanud kõik,
mis tal oli, ega olnud saanud mingit abi, vaid pigem oli ta tõbi
läinud halvemaks..."
Sealsamas kõrval oli naine, kes oli olnud juba 12 aastat haige.
See oli tõsine haigus, mille tõttu ta ei oleks tohtinud
olla inimeste keskel, ta oleks pidanud püsima kodus.
Veel loeme, et ta oli käinud mitmete arstide juures abi saamata.
Arstil käimine on hea asi ja enamasti arstid suudavad aidata.
Aga mõnikord on selline olukord, et arstid ei suuda aidata.
Temal oli selline olukord. Tal oli läinud isegi halvemaks.
Ja ta oli kulutanud kogu oma vara.
Teame kõik, et haige olemine on kulukas.
Kui ei taha lastega tervisekeskuse järjekordades oodata
ja viid nad eraarstile, kelle ravi haigekassa ei kata - on see kallis.
See on väga kulukas.
Või kui pole ravikindlustust. Eraarstile minek on kallis.
Olgugi, et ta oli juba kogu lootuse kaotanud, oli ta kuulnud -
ta oli kuulnud Jeesusest.
Kusagilt oli ta saanud kuulda. Keegi oli rääkinud talle,
et Jeesus Naatsaretlane käib ringi ja tervendab haigeid.
Kõik, kes tulevad Tema juurde, saavad terveks.
Kõik, kes tahavad, tervenevad. Ta tervendab nad.
Ja see naine oli saanud lootust. Ususäde oli süttinud tema südames.
Siin võib olla mu lootus, see inimene võib mind aidata!
Väike ususäde!
Piibel ütleb, et juba sinepiseemne suuruse usuga võib mäge liigutada.
Ta " ...läks rahvahulga seas Ta selja taha ja puudutas Tema kuube,
sest ta ütles: "Kui ma saaksin Tema kuubegi puudutada,
siis ma paraneksin!""
Ta tuli salaja rahva seas Tema selja taha.
Ta ei küsinud Jeesuselt luba,
ta ei palunud ega kõnetanud isegi Jeesust, vaid tuli selja taha.
"Sest ta ütles: "Kui ma saaksin Tema kuubegi puudutada,
siis ma paraneksin!" Ja kohe kuivas ta vereläte ja ta
tundis oma ihus, et ta oli paranenud sellest hädast.
Ja Jeesus, tundes endamisi, et vägi oli temast välja läinud,
pööras kohe rahvahulga seas ümber ja küsis:
"Kes puudutas mu rõivaid?" Ja ta jüngrid ütlesid talle:
"Sa näed, et rahvahulk Su ümber tungleb, ja küsid veel:
"Kes puudutas mind?"!"
Seal oli palju inimesi ja kõik või paljud puudutasid Jeesust.
Miks selle naise puudutus erines?
Miks nad kõik ei saanud trügides terveks?
Mida see üks naine tegi kõigist teistest teisiti,
et tema sai tervise? - Ta uskus.
Ja ta ütles ja oli kuulnud. Ta oli kuulnud. Sellest sai ta usu.
Ja siis ta ütles. Ta rääkis oma usu põhjal.
Ja siis ta tegutses selle järgi.
Ta läks sinna, kuigi poleks tohtinud ja puudutas Jeesust,
kuigi ta isegi ei teadnud, kas Jeesus tahab või mitte,
kas see on sobiv hetk. Ta sai tervenemise.
"Ent Jeesus vaatas ringi, et näha, kes seda oli teinud.
Aga naine, kes teadis, mis talle oli sündinud, tuli kartes
ja värisedes ning langes Jeesuse ette ja rääkis talle kogu tõe."
Kas see naine oli teinud valesti? Kas ta poleks tohtinud nii teha?
Kas ta oleks pidanud püsima kodus ja ootama õiget aega?
Kas ta oleks pidanud ootama Jeesuse otsust, milal on tema kord terveks
saada, et ta tuleb ja tervendab? Kas see oleks olnud parem?
Sel hetkel, Jeesuse jalgade ees, kartes,
on Jeesusel võimalus õpetada seda naist ja meid kõiki.
Jeesus võiks nüüd öelda: ai-ai-ai! Nii poleks tohtinud teha!
Oleksid pidanud ootama, kuni ma otsustan
kas ma tahan sind tervendada. Poleks tohtinud nii teha!
Mina tahtsin sind selle haiguse kaudu hoopis õpetada!
Nüüd tegid küll valesti! Ei tohi tervenemist endale võtta!
Vaatame, mida Jeesus ütles:
"Jeesus lausus aga talle: "Tütar...""
Jeesus kõnetab seda naist sõbralikult- Ta ütleb armastusega:
"Tütar,sinu usk on su päästnud, (teinud terveks), mine rahuga
ja ole terve oma vaevast!"
Matteuse evangeeliumis see Sõna ütleb:
"Tütar, ole julge, sinu usk on su päästnud!"
Mine rahuga ja ole terve oma vaevast! Ole mureta! Ära karda!
Kõik on hästi! See sobis! Sinu usk on teinud sind terveks!
Imeline õpetus meile selle kohta, et võime võtta Jeesuselt tervenemise
vastu just siis, kui seda vajame. Jeesus ei noomi selle eest.
Vastupidi! Ma võin oma usuga Taevaisalt tervise vastu võtta
alati, kui ma seda vajan!
Millal ma ise olen valmis ja mu süda on avali võtma vastu
tervenemist, mida Ta tahab mulle anda. Ma ei pea ootama!
See imeline kirjakoht murrab kõik valed käsitlused Jumala kohta.
Valed religioossed ja jäigad mõttemallid ja õpetused sellest,
et me ei või kunagi teada, mis on Jumala tahe ning peaksime
ootama kannatlikult ja isegi kannatama, kui see on Jumala tahe.
Jeesus tegi just vastupidi!
See lugu jätkub nii, et Jairuse teenija tuli teatama:
"Ära enam tülita Jeesust, su tütar suri." Võiks ju mõelda, et see naine
pidas Jeesust kinni, kui Ta oli teel tervendama Jairuse tütart.
Ja tüdruk suri, sest naine peatas Jeesuse
ja võttis tervenemise enesele.
Aga mida Jeesus vastab teenijale ja Jairusele, kes kardab,
et nüüd on kõik läbi?
Jeesus vastab talle: "Ära karda, Jairus, usu ainult!"
Jeesus tahtis innustada naist, julgustda teda usu eest
ja seesama usk vabastas Jairuse tütre, äratas ta surnuist.
Usu vaid.
Jeesus ei noomi kedagi, kes usus Tema poole sirutub. Mitte iialgi!
Piiblis pole kordagi Jeesus kedagi selle eest noominud või keelanud.
Ta julgustab meid uskuma.
Ta innustub alati, kui kellegil on usku. Kas pole vägev!
On teisigi innustavaid kirjakohti. Neist tuleb esile sama tõde.
Mind ennast pahandab või õieti teeb murelikuks,
et nii paljudel on vale arusaam Jumalast.
Selles kirjakohas tuleb nii kenasti esile see,
kuidas Jeesus innustus sellest, et see naine
võttis vastu tervenemise ja sai terveks. Ta lihtsalt julgustas teda.
Teine lugu leidub Matteuse evangeeliumis.
Mt 15: 21-28 Siin on teine naine, kes usub julgelt Jeesusesse.
Ka sina võid julgelt Jeesusesse uskuda.
"Ja Jeesus lahkus sealt ning läks varjule Tüürose ja Siidoni aladele.
Ja vaata, üks neist paigust pärit Kaanani naine tuli ja hüüdis:
"Issand, Taaveti poeg, halasta minu peale! Kuri vaim vaevab mu tütart
hirmsasti!" Ent Jeesus ei vastanud talle sõnagi. Ja Ta jüngrid astusid
Ta juurde ja palusid Teda: "Saada ta minema, sest ta kisendab
meie taga!" Tema vastas: "Mind ei ole läkitatud muude kui
Iisraeli soo kadunud lammaste juurde."
Siin on veel julgem naine.
Naine, kes vajab paranemist oma tütrele, kes on seestunud ja
tõsiselt haige. Kui ta hüüab Jeesust appi,
siis Jeesus ei näi reageerivat ega vasta talle midagi.
Naine jätkab hüüdmist nii kaua, et jüngritel saab küllalt ja paluvad,
et Jeesus saadaks ta minema.
Jeesus vastab, et pole minu aeg parandada või aidata muid,
kui Iisraeli sugu.
Võiks arvata ja paljud kindlasti mõtlevad: "Ahah, Jumala tahe
ei olnud tervendada, polnud õige aeg terveks saamiseks."
Mitmed meist mõtleks sel juhul: "Selge, küllap on Jumala tahe,
et tütar on haige."
See lugu pole Piiblis ilmaasjata.
On vägev, et see naine ei andnud alla, kuigi Jeesus midagi ei öelnud.
Ei vastanud ja läks edasi ja kui lõpuks vastas, siis ütles,
et pole õige aeg.
Aga naine kummardas ja langes Tema jalge ette ja ütles:
"Issand, aita mind!" Naine ei andnud alla.
Jeesus vastas:" Ei ole ilus võtta laste leiba
ja visata koerakestele!"
Mõtle, Jeesus, Jumala Poeg ütleb, et praegu pole õige aeg ja
ei sobi anda head leiba muile, kui Iisraeli soole.
"Ent naine ütles:"Ei ole küll, Issand, ometi söövad koerakesed
raasukesi, mis nende isandate laualt pudenevad."
Siis Jeesus vastas talle: "Oh, naine, sinu usk on suur!
Sündigu sulle, nagu sa tahad!" Ja tütar paranes selsamal tunnil."
Halleluuja!
Ma usun, et Jeesus tundis selle naise usu suurust ja teadis,
et see naine ei anna alla.
Olen täitsa kindel, et Jeesus oli sellest innustuses.
Meile on see lugu jäetud, et meiegi usk mingis olukorras ei veaks alt,
vaid alati usuksime - Ta tahab meid tervendada!
Tervenemine kuulub meile. Halleluuja!
See on üks Piibli julgeimaist naistest, minu arust.
Ei andnud millegi peale alla.
Ka meil võib olla igasuguseid mõtteid ja kogemusi minevikust,
raskeid asju, mida on juhtunud, võib-olla on lähedane inimene
vaatamata palvetamisele surnud raskesse haigusesse ja neid asju
võib olla palju, mis sunnivad alla andma ja sisendavad,
et ei tasu, sellest ei tule midagi, viimati ju ka ei tulnud.
Isegi keegi Benny Hinn on su eest palvetanud ja sa ei tervenenud.
Need lood julgustavad meid: Ei anna alla! Ei anna alla!
See, mida Jeesus on lubanud, seda on Ta lubanud ja Ta peab seda!
Igaüks meist võib selle saada, kui me ei anna alla!
Tuleme selle juurde, millest alustasime:
"usu ja kannatlikkuse kaudu!"
Mõnikord on vaja kannatlikkust.
Usk ja kannatlikkus on võimas paar.
Ja see kannatlikkus tähendabki õigupoolest, et ei anna alla.
Isegi kui ei oska, kui ei tea, loed seda Sõna,
ja täidad oma meele Piibli imeliste lubadustega.
Usk kasvab ja loob tervist.
Ka sina seal, kui oled võtnud palves vastu ning Jumal on
alustanud sinu ihus imelise tervenemisprotsessi,
siis ära anna alla!
Jätka ja loe ja mõtle nende Sõna lubaduste üle
ja see Sõna mõjub nagu ravim. Jumala Sõna on ravim.
See mõjub ja mõjub ja ühel päeval oled sa terve!
Mõnikord läheb aeglasemalt, mõnikord kiiremini,
mõnikord juhtub ime kaudu kohene tervenemine,
mõnikord läheb tasapisi, aga ei saa alla anda!
Meil pole ju Jeesus, kes ütleks: "Mul pole aega!
See ei ole sinu jaoks! Ma kiirustan mujale!"
Meil on hoopis Sõna, mis ütleb, et Ta tahab! Tahab ja tervendab.
Kui me ei anna alla, isegi muud rääkivate olukordade ja tunnete
keskel ja vaatamata negatiivsetele kogemustele poogime oma usu
Jumala Sõnasse, siis meie usk saab tugevaks.
Kui su usu jaoks piisab sellest, mida Sõna ütleb,
kui sulle piisab sellest, et Sõna ütleb: "Issand on su ravija,",
siis on su usk tõeliselt tugev.
Usu ja kannatlikkuse kaudu võib sinu usk saada kaljukindlaks
ega kõigu tunnete, kogemuste ega millegi muu tõttu.
Püsi Kristus-kaljul, Jumala Sõnal, mis on alati sama. Igavesti.
Palvetame.
Tänu Taevaisa, et Sinu tahe on üheselt mõistetav.
Oled kirjutanud oma tahte Sõnasse ja see on sama igal päeval.
Issand, Sina oled meie Ravija. Sina ütled nii ja see on nii.
Tänu Issand, et sa puudutad just praegu iga vaatajat, kes
kannatab mõnda haigust või valu.
Palume koos: Issand, puuduta ja tervenda!
Jeesuse nimel, igaüks, kes vaatab seda saadet
ja tahab terveks saada, paranegu nüüd!
Jeesuse nimel tulgu tervis ja hea enesetunne!
Jeesuse nimel, aamen!
Kui oled seda saadet vaadates tundnud, et see on hea,
seda tahaksin rohkem kuulda, siis võid külvata sellesse töösse.
Võid toetada TV7 Eesti kanali tööd. Saaja:Taevas TV7.
Swedbank 221048388411 SEB 10220109461019
See langeb kindlasti heasse pinnasesse, sest me ei räägi muud,
kui vaid Jumala Sõna. See on alati hea.
Külva ja saad ise õnnistatud!
Jumal maksab sulle mitmekordselt tagasi! Õnnistust!
Tõlge: Meeli Martin